作者：吴潜
词牌/韵律：贺新郎

paragraphs: 雪鬓难重绿。
但け然、黄庭境界，抱藏龟六。
也向无何乡里去，白堕舟边漾渌。
算种种、尘缘都足。
争那名缰犹系绊，尽辜他、猿鹤双溪曲。
时又夏，暑将溽。
虚舟飘瓦何烦歜。
奈羊肠、千歧万折，近来纯熟。
怅望老仙烟水外，惟把江云送目。
想裴墅、碧梧金竹。
安得结庐相近傍，买闲田、数亩躬耕筑。
已梦断，大槐国。